Кадэнцыя — перыяд, цягам якога праходзілі паседжанні Галоўнага Трыбунала ВКЛ ці некаторых іншых судоў. У дадзеным выпадку, Каптуровага. “Каптуровы суд, — працытую артыкул гісторыка Валерыя Пазднякова з энцыклапедыі “Вялікае Княства Літоўскае”, — часовы надзвычайны суд у Рэспубліцы Абодвух Народаў (Рэчы Паспалітай) для разгляду тэрміновых справаў у часы бескаралеўя. У склад суда ўваходзілі ваявода, або павятовы стараста ці іх намеснікі, суддзя і пісар гродскага суда, падкаморы. Суддзя, падсудак, пісар земскага суда і іншыя. Пасяджэнні павінны былі адбывацца раз на 6 тыдняў па 3 тыдні кожнае, што не заўсёды вытрымлівалася. Разглядаліся справы аб парушэнні грамадскага спакою, крымінальныя справы аб забойствах, рабаваннях, падпалах, нападах на маёнткі, фальсіфікацыі дакументаў на маёмасць (у дачыненні да шляхты, астатнія справы разглядаў гродскі суд) […] Сойм 1768 года скасаваў практыку ўтварэння Каптуровых судоў”.